**ПОЛИТИКА ЗА ПРОВЕЖДАНЕ НА ОБУЧЕНИЕ**

1. Обхват

Тези политика се отнася до програмата за обучение и осведоменост на работещите в ДЛЦ, относно необходимостта от съответствие с изискванията на Общ регламент за защита на данните.

Настоящата политика се отнася също така до информираността на служителите относно установените правила и процедури за спазването на Общия регламент, задълженията на всеки служител съгласно тях, както и други въпроси, свързани със защитата на личните данни и неприкосновеността на личния живот.

Тази политика се отнася до непрекъснатото поддържане, чрез обучение на работниците и служителите, на тяхната осведоменост относно вече наличните или нововъзникнали изисквания относно защитата на личните данни, както и предприетите от ДЛЦ мерки за съответствие с тях.

1. Задължения и отговорности

Администраторът, след консултация с ДЛЗД, възлага на служителите/работниците задължения по защита на данните във връзка с правилата и процедурите на ДЛЦ за обработване на личните данни.

ДЛЗД трябва да гарантира, че всички служители/работници, които имат текущи задължения, свързани с лични данни и операции по обработка, както и тези с постоянен/редовен достъп до лични данни, показват съответствие с изискванията за защита на личните данни.

Тези служители трябва да могат да докажат компетентност в разбирането си относно изискванията за съответствие с Регламента, и как те се прилагат в ДЛЦ.

ДЛЗД носи отговорност, тези служители/работници да актуализират своите познания и да бъдат информирани за всички въпроси, свързани с личните данни съгласно кръга на техните професионални задължения.

Ръководният орган на администратора насърчава мерки за обучение и повишаване на осведомеността, като ДЛЦ предоставя необходимите ресурси за това.

ДЛЗД запознава и информира служителите/работниците относно значението на защитата на данните в изпълнението на преките им задължения.

ДЛЗД е задължено да проверява периодично дали служителите/работниците разбират как и защо се прилагат правилата и процедурите на ДЛЦ за обработването на личните данни.

ДЛЗД е задължено да разработи програми за обучение и информиране за всяка конкретна длъжност в организацията, която има отношение към обработването на лични данни, както и за опресняване на знанията на служителите/работниците във връзка с настъпили промени в изискванията по защита на данните.

Служителите/работниците получават конкретно обучение за обработване на лични данни, свързани с техните постоянни трудови задължения и отговорности и в съответствие с правилата и процедурите на ДЛЦ.

Служителите/работниците получават конкретно обучение по всички изисквания и процедури за защита на информацията, приложими към защитата на данните и обработването на данни в рамките на техните задължения, включително докладване на нарушения на лични данни.

Служителите/работниците получават обучение относно постъпилите за разглеждане на искания и възражения от субекти на данните, свързани със защитата на личните данни и обработването на лични данни, съгласно правилата и процедурите на ДЛЦ.

ДЛЗД документира всяко съответно обучение, проведено от тях.

ДЛЗД e отговорно за организиране на обучения за всички отговорни лица и служители/работници и за поддържането на списък/протокол с присъствалите на съответните обучения, извършени в подходящо време според дейността на ДЛЦ.